1

Κρυφτείτε πίσω από τον καναπέ Πρόκειται για την πιο γνωστή αλλά και οικονομική μέθοδο. Ταμπουρωθείτε πίσω από τον καναπέ από τις 6 το πρωί και μείνετε εκεί τουλάχιστον μέχρι τις 3 το μεσημέρι. Με τη μέθοδο αυτή, είναι πολύ σημαντικό να μπορείτε να μείνετε εντελώς ακίνητοι και να μπορείτε να κρατήσετε την αναπνοή σας για μεγάλα διαστήματα. Είναι γνωστό ότι τα παιδιά που λένε τα κάλαντα έχουν μία έκτη αίσθηση που τους επιτρέπει να ανιχνεύουν την παραμικρή κίνηση, οσμή και ήχο, ακόμα και μέσα από τοίχους. Εναλλακτικά, προσποιηθείτε ότι είστε έπιπλο βάζοντας ένα ριχτάρι πάνω σας ή φωτιστικό δωματίου, φορώντας ένα καπέλο από πορτατίφ. Βαθμός δυσκολίας: 5/10, γιατί δεν μπορείτε να πάτε τουαλέτα, ενώ αν κάνετε το λάθος να φάτε κάποιο σνακ θα σας εντοπίσουν σαν ράπτορες από το Jurassic World.